Tom Kristensen er nomineret til hædret for blandt andet for sin sjette sejr i det amerikanske 12-timers løb på Sebring og andenpladsen i 2012-udgaven af 24-timers løbet Le Mans. Mens Tom Kristensen hører til blandt motorsportens største stjerner, så er Ulrik Linnemann først nu i gang med at skabe sig en international karriere. Linnemann er nomineret til Årets Banekører for sin indsats i EM-serien i rallycross, hvor nordjyden trods et spinkelt budget blandede sig i topstriden om europamesterskabet, og Ulrik Linnemann formåede i løbet af sæsonen at vinde to EM-afdelinger. Udover Kristensen og Linnemann er også Kevin Magnussen og Nicki Thiim nomineret til Årets Banekører. I kategorien Årets Road Racing-kører er nordjyske Christoffer Gøth en af de fire kandidater. Christoffer Gøth kører for Team Solhaven Roadracing, og han formåede i sin blot anden sæson som A-kører at drøne helt til tops og vinde det danske mesterskab i Supersport 600. Priserne uddeles ved et stort galla show i København 6. februar.
De to nordjyske racerkørere Le Mans-kongen Tom Kristensen og rallycross talentet Ulrik Linnemann er begge nomineret til Årets Banekører ved Danish Motorsport Award 6. februar.